Donu di um táxi ku si fidju e ku mas um ses amigu, es pegadu na tortura um homi ki è taxista ki ta trabadja pa es donu di taxi.
Es tres pessoas agridi es trabadjador na meio di um txada na São Jorginho.
Segundu jornal Asemana divulga, es sequestra homi e es lebal pa es bai maltratal, possivelmente es fazel keli pamodi es trabadjor sta debi si patron dinheru.
Polícia Nacional fla ma es proprietário di táxi di 43 anu ku si fidju di 19 anu, djuntu ku ses amigo di 39 anu, es tortura taxista ku um padaz di pò, taxista fika ku korpu tudu inflamado.
Kantu es staba na tortural moradores obi alguen ta grita, moradores txoma Policia, ki kantu txiga na local atxa kes tres homi djuntu ku vítima ki staba xeio di sangue.
Kes tres individuo podu prezu e vítima recebe tratamento na hospital e è regista queixa na esquadra.
Konforme fonte policial, es suposto sequestro kontisi por volta di 21 hora di ontonti sábado, dia 2 de Janeru.
Es tres homi ki pegadu sta pa ser apresentado na Tribunal hoji segunda-fera, dia 4 de Janeru.
Carro di marca Toyota Corolla, ki uzadu pa leba vítima ti São Jorginho inda ka atxadu. Polícia Judiciária sta na investiga.
kea_Latn por_Latn kea_Latn kea_Latn kea_Latn por_Latn glg_Latn kea_Latn kea_Latn